Labdien!

Veselības ministrija informē, ka saskaņā ar 2020.gada 12. marta Ministru kabineta rīkojumu Nr.103 “Par ārkārtējās situācijas izsludināšanu” (rīkojums) līdz 2020.gada 12.maijam cilvēku pulcēšanās, tai skaitā organizētās ārtelpu aktivitātēs, ir stingri aizliegta ar mērķi nodrošināt koronavīrusa Covid 19 izplatības samazināšanu.

Savukārt Izglītības un zinātnes ministrijas (IZM) 2020.gada 28.aprīļa vadlīniju (<https://izm.gov.lv/images/COVID-19/sports_araIZM.PDF>) 1.punkts nosaka kārtību, kādā tiek atļautas **individuālas (neorganizētas)** fiziskās aktivitātes, apmeklējot ārtelpu sporta norišu vietas un definējot visus epidemioloģiskās drošības pasākumus.

Vēršam uzmanību, ka SAM 9.2.4.2. pasākuma projekta ietvaros tiek īstenoti **plānoti un organizēti pasākumi**, tai skaitā fiziskās aktivitātes, kas **patreiz nav atļautas.** Tiklīdz stingri noteiktie pulcēšanās ierobežojumi tiks atcelti,projektu ietvaros plānoto darbību īstenošanu varēs atsākt atbilstoši Izglītības un zinātnes ministrijas rekomendācijām.

Attiecībā par IZM materiālā 2. līdz 8.punktā minētajiem nosacījumiem, aicinām sekot līdz rīkojuma izmaiņām, nosacījumiem un attiecīgi rīkoties organizējot pasākumus.